**Kammaneter** eller **ribbemaneter** (Ctenophora) er en dyrerekke som utelukkende lever i havet, der de fleste artene driver rundt som plankton. De kan ligne på nesledyr, men skiller seg fra dem ved de åtte rekkene med flimmerhår, som kammanetene bruker til å svømme med. I likhet med nesledyrene består de av bare to cellelag. Kammanetene er i utgangspunktet radiærsymmetriske, men har tillegg en tosidig symmetri. De fleste kammaneter er tvekjønnede (hermafroditter).

Tidligere ble nesledyr og kammaneter ofte samlet i gruppen Coelenterata. De fleste mener nå at de to rekkene ikke er spesielt nært beslektet. Kammaneter mangler både MikroRNA og Hox-gener, flere viktige nevrotransmittere som serotonin, dopamin og acetylkolin, og musklene deres har et helt annet genetisk opphav enn muskelcellene hos andre dyr, noe som tyder på at kammanetene var de første som dannet egen gren på (de nålevende) dyrenes stamtre og kan således føres tilbake til et opphav eldre enn selv svampene på tross av deres mer komplekse anatomi.

Systematikk
-----------

  

### klasse Tentaculata

Denne klassen har tentakler.

#### orden Cydippida

Denne ordenen lever i de kaldere delene av Atlanterhavet og Stillehavet. Artene er kuleformede, og lever som plankton. I norske farvann er **sjøstikkelsbær** (*Pleurobrachia pileus*) vanlig. I Arktis, for eksempel rundt Svalbard og i Barentshavet, er *Mertensia ovum* en viktig planktonart .

#### orden Platyctenida

Disse dyrene adskiller seg sterkt i utseende og levevis fra andre kammaneter, og kan ved første blikk minne om flatormer. De er flattrykt fra oversiden, og lever på bunnen, eller festet på andre dyr. Utbredelsen er begrenset til varme hav.

#### orden Ganeshida

De to artene i denne ordenen lever som plankton i tropiske farvann.

#### orden Thalassocalycida

Ordenen omfatter foreløpig bare én art, *Thalassocalyce inconstans*, som ikke ble vitenskapelig beskrevet før i 1978. Denne arten er funnet i den nordlige delen av Stillehavet, i Atlanterhavet og i Middelhavet. 

#### orden Lobata

Disse kammanetene har en avlang form, og er sammentrykt fra sidene. Ved norskekysten finnes **lobemanet** (*Bolinopsis infundibulum*). Til denne ordenen hører *Mnemiopsis leidyi*, som har spredt seg fra Amerika til Svartehavet med ballastvann, og gjort stor skade der. Den har nå også spredt seg til Det kaspiske hav. I Nord-Europa ble arten funnet mange steder høsten 2006, blant annet utenfor Tjøme og ved Bergen.

#### orden Cestida

Dyrene i denne ordenen har form som lange, tynne bånd, og lever i varme hav. Det er to arter: **venusbelte** (*Cestum veneris*) og *Velamen parallelum*.

### klasse Nuda

En tentakkelløs kammanet
Klasse **Nuda** eller **Atentakulata** er en liten klasse med en eneste orden, som alle mangler tentakler.

#### orden Beroida

Medlemmene i denne ordenen lever hovedsakelig av andre kammaneter. Langs hele norskekysten finnes **agurkmanet** (*Beröe cucumis*), som ligner svært på en gjennomsiktig agurk. Den kan ha masseforekomster på sensommeren/høsten, og er observert helt inne i Oslofjorden. I den sørlige delen av Nordsjøen er en annen art vanlig, *Beröe gracilis*. Den er også funnet i Skagerrak og Kattegat, men aldri i Norge.

Se også
-------

* Kubemaneter
* hydrozoer
* Stormaneter (med glassmanet og brennmanet som er de to mest kjente manetene i Norge)

Referanser
----------

1. ↑  «Artsdatabankens artsopplysninger». Artsdatabanken. 2. august 2020. Besøkt 2. august 2020.
2. ↑  The ctenophore genome and the evolutionary origins of neural systems
3. ↑  Moroz Lab Research on the Comb Jelly in Nature Arkivert 5. september 2015 hos Wayback Machine.
4. ↑  «(R)EVOLUSJON - MatNatPrat». Arkivert fra originalen 5. mars 2016. Besøkt 21. april 2015.

Eksterne lenker
---------------

* (en) *kammaneter* – oversikt og omtale av artene i WORMS-databasen Rediger på Wikidata

* (en) *kammaneter* i Encyclopedia of Life Rediger på Wikidata

* (en) *kammaneter* i Global Biodiversity Information Facility Rediger på Wikidata

* (no) *kammaneter* hos Artsdatabanken Rediger på Wikidata

* (sv) *kammaneter* hos Dyntaxa Rediger på Wikidata

* (en) *kammaneter* hos Fossilworks Rediger på Wikidata

* (en) *kammaneter* hos ITIS Rediger på Wikidata

* (en) *kammaneter* hos NCBI Rediger på Wikidata

* (en) *Kategori:Ctenophora* – bilder, video eller lyd på Wikimedia Commons Rediger på Wikidata

* (en) *Ctenophora* – galleri av bilder, video eller lyd på Wikimedia Commons Rediger på Wikidata

* *Ctenophora* – detaljert informasjon på Wikispecies Rediger på Wikidata

### Generelt om kammaneter

* Washington State University: Ctenophores
* JelliesZone: Ctenophores
* A Golden Age of Gelata
* Bestemmelsesnøkkel til nordeuropeiske arter Arkivert 27. september 2011 hos Wayback Machine.

### Om invasjoner av *Mnemiopsis*

* forskning.no: Monstermanet sett i Norge
* Invasion of the Black Sea by the ctenophore *Mnemiopsis*
* *Mnemiopsis leydi* in the Caspian Sea
* First record of *Mnemiopsis leydi*
* Ctenophores of the Baltic and adjacent seas

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** NKC
 |